钦定古今图书集成/明伦汇编/官常典/第631卷 > 金
## 钦定古今图书集成/明伦汇编/官常典/第631卷 > 金

金诸防御州设防御使，诸州设刺史治州事，同知、通
判佐之。

按《金史百官志》：“诸防御州，防御使一员，从四品。掌防
捍不虞，御制盗贼。馀同府尹。同知防御使事一员，正
六品。掌通判防御使事。判官一员，正八品。掌签判州
事，专掌通检推排簿籍知法，从九品州教授一员，司
军，从九品。军辖兼巡捕使，从九品。”

〈注〉司吏，女直一人，汉人管户五万以上二十人，以率而减。译人一人，通事一人，抄事一人。公使，上州六十人，中五十五人，下五十人。

诸刺史州。刺史一员，正五品。掌同府尹兼治州事。同
知一员，正七品。通判州事。判官一员，从八品。签判州
事，专掌通检推排簿籍。司军，从九品。知法一员，军辖
兼巡捕。使，从九品。

〈注〉司吏，女直韩、庆信、泺、蓟、通、登、复、沈、贵德、涿、利、建州、来远军，各三人，馀各一人。抄事一人。公使，上州五十，中四十五，下四十，惟来远军同。下州省同知。凡诸州以上知印，并于孔目官内轮差，运司、押司官并同。无孔目官，以上各司吏充。司、县同此。

===元===

### 世祖至元三年定州上中下三等

按《元史世祖本纪》。不载按《百官志》，“诸州中统五年
并立州县。未有差等。至元三年。定一万五千户之上
者为上州，六千户之上者为中州，六千户之下者为
下州。”

至元二十年，又定“州上中下三等，设知州、同知、判官
等员。”

按《元史世祖本纪》。不载按《百官志》：“江南既平。二十
年又定其地五万户之上者为上州，三万户之上者
为中州，不及三万户者为下州。于是陞县为州者四
十有四。县户虽多。附路府者不改。上州达鲁花赤、尹
秩从四品，同知秩正六品，判官秩正七品；中州达鲁
花赤、知州并正五品，同知从六品，判官从七品；下州
达”鲁花赤、知州，并从五品。同知，正七品。判官，正八品。
兼捕盗之事。参佐官，上州知事、提控案牍各一员，中
州吏目、提控案牍各一员，下州吏目一员或二员。